1.  ลักษณะบริการ

ธนาคารให้บริการด้านธนาคารพาณิชย์ทุกประเภทตามที่ได้กำหนดไว้ในพระราชบัญญัติการธนาคารพาณิชย์
และประกาศที่เกี่ยวข้องที่ออกโดยธนาคารแห่งประเทศไทย โดยแบ่งลักษณะบริการหลักได้ดังนี้

-   บริการด้านเงินฝาก ได้แก่ เงินฝากกระแสรายวัน เงินฝากบัญชีออมทรัพย์ เงินฝากบัญชีประจำ
    เงินฝาก กรุงไทยทวีคูณ เงินฝากประจำระยะยาว 24 เดือน และ 36 เดือน

-   บริการด้าน Personal Banking ได้แก่ บริการ ATM บัตรวีซ่าอิเลคตรอน-กรุงไทย
    บริการกรุงไทยโทรธนกิจ Corporate Banking บริการอิเล็กทรอนิกส์เคลื่อนที่
    บริการโอนเงินภายในประเทศ บริการเรียกเก็บเงิน ตามตั๋วภายในประเทศ เช็คของขวัญ
    บริการให้เช่าตู้นิรภัย บริการออกหนังสือรับรองฐานะทางการเงิน

-   บริการบัตรเครดิต

-   บริการสินเชื่อ

-   สินเชื่อ SMEs

-   สินเชื่อบุคคล ได้แก่ สินเชื่อเพื่อที่อยู่อาศัย สินเชื่อกรุงไทยเคหะ สินเชื่อเคหะพูนทรัพย์ สินเชื่อ
    กรุงไทยธนวัฏ

-   สินเชื่อในลักษณะเครดิต ได้แก่ การให้กู้แบบกู้ประจำ การให้กู้เบิกเงินเกินบัญชี การรับซื้อ
    ลดตั๋วเงินการรับซื้อและขายลดช่วงตั๋วสัญญาใช้เงินตามระเบียบของ ธปท. การออกหนังสือ
    ค้ำประกัน การรับรองตั๋วแลกเงิน การอาวัลตั๋วสัญญาใช้เงิน
    การเปิดเลตเตอร์ออฟเครดิตในประเทศ

-   บริการด้านต่างประเทศ

-   ธุรกิจด้านการสั่งสินค้าเข้า ได้แก่ การเปิดเลตเตอร์ออฟเครดิต การเรียกเก็บเงินตามตั๋วเงิน
    การทำทรัสต์รีซิท การออกหนังสือรับรองให้แก่บริษัทเดินเรือ

-   ธุรกิจด้านการส่งสินค้าออก ได้แก่ บริการแจ้งเปิดเลตเตอร์ออฟเครดิต การรับซื้อลดตั๋ว
    ตามเลตเตอร์ออฟเครดิต การรับซื้อลดตั๋วเรียกเก็บ การโอนเลตเตอร์ออฟเครดิต
    บริการสินเชื่อ เพื่อการส่งออก

-   ธุรกิจปริวรรต ได้แก่ การับซื้อ – ขายธนบัตรต่างประเทศ การรับซื้อตั๋วเงินต่างประเทศ
    การเรียกเก็บตั๋วเงินต่างประเทศ การขายเช็คเดินทางต่างประเทศ
    การโอนเงินไปต่างประเทศ การรับเงินโอนเข้าจากต่างประเทศ การรับฝาก –
    ถอนเงินตราต่างประเทศ

-   บริการบริหารกองทุนสำรองเลี้ยงชีพ

-   บริการการจัดการกองทุนส่วนบุคคล

-   บริการนายทะเบียนหลักทรัพย์

-   บริการด้านอื่น ๆ ได้แก่ การรับตั๋วเงินเพื่อส่งเรียกเก็บ การรับเงินโอนไปต่างประเทศ
    บริการจ่ายโอนจากธนาคารในต่างประเทศ ศูนย์ธุรกิจต่างประเทศ

    1.  ตลาดและภาวะการแข่งขัน

นโยบายและลักษณะการตลาดของผลิตภัณฑ์และบริการที่สำคัญ

ผลิตภัณฑ์และการส่งเสริมการขาย : สนองความต้องการลูกค้า

ในรอบปี 2544 ธนาคารมุ่งเน้นการให้บริการแก่กลุ่มลูกค้ารายย่อยเป็นหลัก
ดังนั้นกิจกรรมด้านการส่งเสริมการขายจึงมุ่งไปสู่ผู้บริโภคโดยตรง
ซึ่งนอกจากจะจูงใจให้ลูกค้าเก่าใช้บริการอย่างต่อเนื่องแล้ว
ยังมุ่งไปยังกลุ่มเป้าหมายที่ไม่เคยใช้บริการของธนาคาร ให้หันมาใช้บริการต่าง ๆ ของธนาคารด้วย

สำหรับตลาดลูกค้าสินเชื่อรายย่อย ประเภทสินเชื่อเพื่อที่อยู่อาศัย
เนื่องจากภาวะการแข่งขันในตลาดสูง
ธนาคารจึงทำการส่งเสริมการขายโดยใช้นโยบายอัตราดอกเบี้ยต่ำ เช่น สินเชื่อกรุงไทยเคหะ
อัตราดอกเบี้ย คงที่ โครงการพิเศษ “สุขทวี” เสนออัตราดอกเบี้ยต่ำ เป็นทางเลือกให้ลูกค้า 3
ทางเลือก นอกจากนี้ยังได้ผ่อนปรนหลักเกณฑ์ต่างๆ ในการให้สินเชื่อต่อเนื่อง อันได้แก่
สินเชื่อเคหะพูนทรัพย์ เพื่อเป็นค่าใช้จ่ายต่างๆในการดำรงชีวิต เช่น การทำประกันชีวิต
เพื่อคุ้มครองวงเงินกู้ หรือการกู้เพื่อซื้อเครื่องอุปโภคบริโภค
โดยมีระยะเวลาสิ้นสุดโครงการภายในปี 2544 แต่ได้ขยายต่อถึงเดือนมีนาคม 2545

ธนาคารได้พัฒนาบริการด้าน Self Service Banking ให้ตรงตามความต้องการของผู้บริโภค
ซึ่งมีการดำเนินวิถีชีวิตสมัยใหม่ และสอดคล้องกับสภาวะการแข่งขัน
ซึ่งนับเป็นการสร้างรายได้จากค่าธรรมเนียมจากการใช้บริการ
และนำไปสู่การใช้บริการต่อเนื่องอื่นๆ ของธนาคาร นอกจากนี้ ธนาคารยังได้สร้างมูลค่าเพิ่ม และ
เครือข่ายในการให้บริการมากขึ้น เพื่อให้ลูกค้าได้เลือกใช้บริการได้อย่างหลากหลาย บริการต่าง ๆ
ในกลุ่มนี้ ได้แก่ Internet Banking, E–Commerce Krungthai Telebank และ
Financial Electronic Data Interchange (FEDI)

ปรับรูปแบบสาขา : เพิ่มประสิทธิภาพงานบริการ

ธนาคารได้ทำการพัฒนาจุดบริการ ด้วยการปรับเปลี่ยนรูปแบบที่ทำการสาขา
โดยคำนึงถึงประโยชน์ใช้สอยของผู้บริโภค เพื่อให้สอดคล้องกับการลงระบบงานใหม่
(Reengineering) โดยปรับรูปแบบการปฏิบัติงานและการบริการลูกค้าให้รวดเร็ว
สะดวกสบายและมีประสิทธิภาพมากขึ้น อาทิ
การจัดลำดับการให้บริการลูกค้าของสาขาด้วยการให้ลูกค้ารับบัตรคิว
ซึ่งริเริ่มเป็นธนาคารแรกตั้งแต่ปี 2539
หรือการจัดห้องรับรองที่เป็นสัดส่วนให้กับลูกค้าที่เปิดบัญชีใหม่หรือลูกค้าที่ใช้บริการด้านสินเชื่อ เป็นต้น

ในปี 2544 ธนาคารได้ปรับเปลี่ยนที่ทำการสาขาให้เหมาะสม
โดยทำการควบรวมสาขาเข้าด้วยกันและปรับขนาดให้เล็กลง
เพื่อลดต้นทุนในการดำเนินการให้สอดคล้องกับปริมาณธุรกิจ อนึ่ง
ธนาคารได้เปิดดำเนินการสาขาในเขตกรุงเทพมหานครเพิ่ม 1 สาขา
และควบรวมสาขาทั้งในเขตกรุงเทพมหานครและต่างจังหวัดเข้าด้วยกัน 7 สาขา
ทำให้ธนาคารมีสาขา ณ สิ้นเดือนธันวาคม 2544 จำนวน 620 สาขา
เป็นสาขาในเขตกรุงเทพมหานคร 177 สาขา สาขาต่างจังหวัด 433 สาขา
สาขาและสำนักงานในต่างประเทศจำนวน 10 สาขา

พัฒนาเทคโนโลยี : เพื่อสร้างโอกาสในการแข่งขัน

ธนาคารมีวัตถุประสงค์หลักและความมุ่งมั่นในการให้บริการแก่ลูกค้าอย่างมีประสิทธิภาพและ
ประสิทธิผล เพื่อสร้างความพึงพอใจให้แก่ลูกค้า โดยคำนึงถึงคุณประโยชน์ คุณค่า คุณภาพบริการ
การเพิ่ม รายได้ และลดค่าใช้จ่าย รวมทั้งสร้างโอกาสทางธุรกิจ เพื่อเพิ่มรายได้ในรูปแบบใหม่ ๆ
สร้างความได้เปรียบ ในการแข่งขัน ตลอดจนมีระบบสารสนเทศ (MIS/EIS) ที่ถูกต้องรวดเร็ว
โดยในปี 2544 ธนาคารได้มีการพัฒนาด้านเทคโนโลยี ดังนี้

-   ปรับเปลี่ยนเครื่อง ATM รุ่นใหม่เป็นจอภาพสี เน้นความปลอดภัยของข้อมูล
    ซึ่งได้ติดตั้งแล้วจำนวน 233 เครื่อง การทำบัตร ATM
    ลูกค้าสามารถติดต่อขอทำบัตรและรอรับบัตรได้ทันที ณ สาขาที่ลูกค้าขอใช้บริการ จำนวน ATM
    สิ้นปี 2544 ธนาคารมี ATM จำนวน 976 เครื่อง เป็นเครื่องในกรุงเทพมหานครจำนวน 384
    เครื่อง และต่างจังหวัดจำนวน 592 เครื่อง มีผู้ถือบัตร ATM 4 ล้านบัตร

-   เพิ่มศักยภาพในการให้บริการแก่ลูกค้าด้าน E-Business และ Self Service Banking
    สามารถทำรายการต่าง ๆ ที่ต้องการด้วยตนเอง ผ่านช่องทางต่างๆ หลายช่องทาง ได้แก่

-   Krungthai Telebank สามารถสอบถามข้อมูลทางการเงิน ทำการโอนเงิน ชำระค่าบริการ
    บริการด้านเช็ค ผ่านทางโทรศัพท์แบบกดปุ่มหมายเลข 1551

-   Internet Banking สามารถสอบถามข้อมูลทางการเงิน ทำการโอนเงิน ชำระค่าบริการ
    และบริการด้านเช็ค ผ่านเว็บไซต์ http://www.ktb.co.th

-   E-Commerce บริการรับชำระค่าบริการและบริการในระบบ Payment Gateway
    ของธนาคารผ่านเครือข่าย Internet โดยเน้นไปยังหน่วยราชการและรัฐวิสาหกิจ
    ซึ่งเป็นส่วนหนึ่งที่ช่วยอำนวยความสะดวกให้กับผู้ประกอบการ เช่น การรับชำระภาษีมูลค่าเพิ่ม
    ภ.พ. 30 ภาษีเงินได้หัก ณ ที่จ่ายและการจำหน่ายเงินกำไร ภ.ง.ด. 54
    และแบบนำส่งภาษีมูลค่าเพิ่ม ตามประมวลรัษฎากร ภ.พ. 36 ให้กับกรมสรรพากร
    นอกจากนี้ยังรับชำระค่าสาธารณูปโภค เช่น ค่าโทรศัพท์ในประเทศ ต่างประเทศ
    และระบบมือถือ ค่าไฟฟ้า และน้ำประปา

-   รับลงทะเบียนเรียนผ่าน Internet Banking และ Krungthai Telebank
    ของสถาบันการศึกษาด้วยการลงทะเบียนเป็นสมาชิก

-   Financial Electronic Data Interchange (FEDI)
    เป็นความร่วมมือทางเทคโนโลยีสารสนเทศระหว่างธนาคารกับหน่วยราชการในการบริการรับชำระค่าภาษีศุลกากร
    สำหรับผู้ประกอบการผ่านผู้ให้บริการ EDI โดยผ่าน VANs ของการสื่อสารแห่งประเทศไทย

-   ให้บริการด้านสินเชื่อ ธนาคารได้ทำการรวมศูนย์ข้อมูลด้านสินเชื่อ เพื่อให้บริการแก่ลูกค้า
    ได้อย่างถูกต้องรวดเร็ว
    ตลอดจนเป็นการให้ข้อมูลกับผู้บริหารในการวางแผนและตัดสินใจในการอนุมัติสินเชื่อ
    ควบคุมและติดตามการให้สินเชื่อ
    เพื่อเป็นการลดและป้องกันความเสี่ยงด้านสินเชื่อให้กับธนาคาร

-   ให้บริการสินเชื่อเพื่อการเกษตร (Agricultural Loan) ในรูปแบบ Online
    โดยลูกค้าสามารถทำรายการได้ที่สาขาทั่วประเทศ นอกเหนือจากสาขาที่ตนเปิดบัญชีสินเชื่อไว้
    นอกจากนี้ ยังสามารถนำ ดร๊าฟท์เช็คของขวัญ และ เช็คเงินสด ขึ้นเงินได้ที่สาขาทั่วประเทศ
    โดยระบบจะทำการโอนเงินเข้าบัญชีโดยอัตโนมัติสำหรับรายการเรียกเก็บเงินตามตั๋ว

-   IT Infrastructure & Support ได้มีการวางแผนโครงสร้าง IT Architecture
    เพื่อรองรับความต้องการทางธุรกิจ และการแข่งขันในอนาคตของธนาคาร
    รวมทั้งดำเนินการปรับปรุงระบบเพื่อเพิ่มประสิทธิภาพ
    และรองรับปริมาณงานที่จะเกิดขึ้นในอนาคต โดยได้ดำเนินการ ในด้านต่าง ๆ ได้แก่
    การปรับปรุงประสิทธิภาพเครื่องเมนเฟรม ตลอดจนการขยายขีด
    ความสามารถของระบบสื่อสารข้อมูลเพื่อเป็นการรองรับเทคโนโลยีใหม่ ๆ ที่จะเกิดขึ้น

  การพัฒนาบุคลากร : ต้อนรับการเปลี่ยนแปลง

ธนาคารให้ความสำคัญกับการพัฒนาบุคลากรเป็นอย่างมาก โดยให้การศึกษา การฝึกอบรม
การพัฒนาในงาน (On The Job Training)
และส่งเสริมสนับสนุนให้พนักงานตระหนักถึงความสำคัญของการพัฒนาตนเอง
เพื่อเตรียมความพร้อมและกระตุ้นให้พนักงานตื่นตัวต่อการเปลี่ยนแปลงที่เกิดขึ้นในตลาดตลอดเวลา

ในปี 2545 ธนาคารมีนโยบายที่จะนำระบบเทคโนโลยีสารสนเทศมาจัดทำดัชนีชี้วัดผลงาน
เพื่อเป็นฐานในการประเมินผลงานและการให้ค่าตอบแทนตามผลงานอย่างเป็นรูปธรรม
จัดฝึกอบรมและพัฒนาพนักงานในทุกระดับอย่างต่อเนื่องตามหลักสูตรการฝึกอบรมในแต่ละตำแหน่งงาน
ประชาสัมพันธ์ข่าวสารต่างๆ ให้พนักงานทราบอย่างทั่วถึง
จัดให้คณะกรรมการพนักงานออกเยี่ยมสาขาทั่วประเทศ เพื่อรับเรื่องราวร้องทุกข์และการโอนย้าย
และในด้านสวัสดิการของพนักงาน ส่งเสริมให้พนักงานมีคุณภาพสมบูรณ์ทั้งร่างกายและจิตใจ
ด้วยการสนับสนุนด้านกีฬา การทำวิปัสสนา และจัดตั้งมูลนิธิกรุงไทย
เพื่อสนับสนุนและช่วยเหลือพนักงานให้มีโอกาสได้ร่วมในการช่วยเหลือสังคม

กิจกรรมสังคม : คืนกำไรสู่ประชาชน

ธนาคารมุ่งเน้นการสนับสนุนและพัฒนาสังคม เพื่อทำให้สังคมไทยเป็นสังคมแห่งโอกาส
เป็นสังคมที่น่าอยู่ยั่งยืน ควบคู่กับการพัฒนาเศรษฐกิจของประเทศ
ธนาคารได้ริเริ่มและเข้าร่วมกิจกรรมเสริมสร้างสังคม ในด้านต่างๆ ได้แก่ ด้านการศึกษา การกีฬา
การแพทย์ และการสังคมสงเคราะห์ ด้านการกีฬา ได้จัดแข่งขันฟุตบอลเยาวชน 5 คน ในโครงการ
“ประสานใจต้านภัยยาเสพติด” ของเคหะชุมชนดินแดง 1 เพื่อใช้กีฬาในการ แก้ปัญหายาเสพติด
และให้การสนับสนุนในการจัดค่ายเยาวชนโครงการ “กทม.-กรุงไทย ต้านภัยยาเสพติด”
และการสมทบทุนจัดงานวิ่งเฉลิมพระเกียรติ มินิ-ฮาฟ มาราธอน ครั้งที่ 5 ของศูนย์ศิลปาชีพบางไทร
ด้านการศึกษา ได้ร่วมบริจาคเงินสมทบทุนมูลนิธิพระดาบส
ซึ่งเป็นโครงการพระราชทานของพระบาทสมเด็จพระเจ้าอยู่หัวฯ
ทำการฝึกวิชาชีพให้กับชาวชนบทที่ยากไร้ ให้นำความรู้ที่ได้รับกลับไปประกอบอาชีพยังถิ่นฐานเดิม
มอบทุน การศึกษาให้กับผู้ที่เรียนดีแต่ขาดแคลนทุนทรัพย์ของสถาบันการศึกษาต่างๆ
และเพื่อเป็นการกระตุ้นให้เยาวชนสนใจในหลักศาสนาสามารถนำไปใช้ในชีวิตประจำวันได้
ธนาคารจึงให้ทุนการศึกษากับนักเรียนที่ได้รับรางวัลจากการตอบปัญหาธรรมะในรายการ
“ธรรมะกับเยาวชน” ด้านสังคมสงเคราะห์ สำหรับประชาชนที่ได้รับ
ความเดือดร้อนจากภัยธรรมชาติ ธนาคารได้ช่วยเหลือสงเคราะห์มอบเงิน
และสิ่งของให้แก่ผู้ประสบอุทกภัย ทางภาคเหนือและภาคตะวันออกเฉียงเหนือ
พร้อมทั้งนำผ้าห่มไปบริจาคแก่ชาวชนบทในถิ่นทุรกันดาร ตามโครงการ “หนาวนี้กรุงไทยช่วยท่าน”
ด้านการแพทย์ ธนาคารได้บริจาคเงินเพื่อสร้างอาคารผู้ป่วยที่ยากไร้
ของโรงพยาบาลสมเด็จเจ้าพระยา รวมทั้งโครงการอื่น ๆ
ที่เป็นประโยชน์ต่อสังคมอีกหลายโครงการ

1.  ภาวะการแข่งขัน

การเข้ามาแข่งขันอย่างเต็มรูปแบบของธนาคารต่างประเทศที่เข้ามารับซื้อหรือเข้ามาถือหุ้น
ในธนาคารพาณิชย์ไทย จะมีความได้เปรียบ เพราะธนาคารเหล่านี้ไม่มีหนี้เสียที่จะต้องรับภาระ
เนื่องจากทางการประกันคุณภาพสินทรัพย์ตามเกณฑ์การแบ่งผลกำไรและการชดเชยส่วนสูญเสีย
ขณะเดียวกันก็สามารถนำเงินทุนจากต่างประเทศเข้ามาปล่อยกู้ด้วยต้นทุนที่ต่ำกว่าธนาคารพาณิชย์ไทย
ขณะที่ธนาคารพาณิชย์ของไทยจะต้องแก้ไขปัญหาหนี้ที่ไม่ก่อให้เกิดรายได้ที่มีอยู่เป็นจำนวนมาก
พร้อมกับการขยายสินเชื่อ และการให้บริหารทางการเงิน อื่น ๆ ด้วย นอกจากนี้
ธนาคารพาณิชย์ที่มีผู้ร่วมทุนเป็นสถาบันการเงินต่างประเทศยังพัฒนาผลิตภัณฑ์ทางการเงินใหม่ ๆ
เพิ่มขึ้นหลากหลาย และมีความเชี่ยวชาญด้านการทำหน้าที่ให้คำปรึกษาปรับโครงสร้างการผลิต
การวิเคราะห์ธุรกิจ รวมทั้งเป็นผู้หาแหล่งเงินต้นทุนต่ำให้กับผู้ประกอบการด้วย
ในด้านผู้บริโภคก็จะได้รับบริการทางการเงินที่หลากหลายมากขึ้น
พร้อมด้วยความสะดวกรวดเร็วในอัตราค่าใช้บริการที่เป็นไปตามกลไกตลาด
และยังเพิ่มโอกาสให้แก่ผู้บริโภคมีทางเลือกในการใช้บริการมากขึ้นจากสาขาของธนาคาร
หรือผ่านระบบโทรศัพท์ (Telebanking) และทางระบบอินเตอร์เน็ต (E-Commerce)

1.  การจัดหาผลิตภัณฑ์หรือบริการ

3.3.1 แหล่งที่มาของเงินทุน

แหล่งที่มาของเงินทุนหลักของธนาคาร ยังคงเป็นเงินฝากประมาณร้อยละ 90 ส่วนที่เหลือ
เป็นการกู้ยืมระหว่างธนาคารและตลาดเงิน เนื่องจากสภาพคล่องยังอยู่ในระดับสูงต่อเนื่องจากปีก่อน

+--------------------------+----------+---------+---------+----------+
| แหล่งที่มาของเงินทุน          | ปี 2544   |         | ปี 2545  |          |
+--------------------------+----------+---------+---------+----------+
|                          | (ล้านบาท) | ร้อยละ   | (       | ร้อยละ    |
|                          |          |         | ล้านบาท) |          |
+--------------------------+----------+---------+---------+----------+
| เงินฝาก                   | 866,955  | 89.9    | 844,057 | 87.4     |
|                          |          |         |         |          |
| รายก                     | 34,220   | 3.5     | 43,536  | 4.5      |
| ารระหว่างธนาคารและตลาดเงิน |          |         |         |          |
|                          | 1        | 0.0     | 12,734  | 1.3      |
| เงินกู้ยืม                   |          |         |         |          |
|                          | 63,486   | 6.6     | 65,561  | 6.8      |
| ส่วนของผู้ถือหุ้น              |          |         |         |          |
|                          | 964,662  | 100.0   | 965,888 | 100.0    |
| รวม                      |          |         |         |          |
+--------------------------+----------+---------+---------+----------+

2.  การให้กู้ยืม

นโยบายเกี่ยวกับการให้กู้ยืม

เนื่องจากภาวะเศรษฐกิจในปี 2544 ยังไม่ฟื้นตัว ภาคเอกชนชะลอการลงทุน
อีกทั้งการจัดการปัญหาสินเชื่อด้อยคุณภาพของระบบยังไม่สามารถแก้ไขให้ลุล่วง ดังนั้น
ธนาคารกรุงไทย ในฐานะธนาคารพาณิชย์ ของรัฐ
จึงตระหนักถึงภาระกิจในการเข้ามีส่วนร่วมพัฒนาเศรษฐกิจของประเทศ โดยนโยบายการให้กู้ยืม
ในปี 2544 ธนาคารมีเป้าหมายขยายสินเชื่อ 50,000 ล้านบาท มุ่งเน้นการขยายสินเชื่อเพิ่ม
ในภาคเศรษฐกิจสำคัญ โดยเฉพาะเศรษฐกิจระดับรากหญ้า
เพื่อสนับสนุนมาตรการทางการเงินของทางการในการกระตุ้นเศรษฐกิจสินเชื่อและกลุ่มเป้าหมายสำคัญ
ได้แก่ ธุรกิจส่งออก ค้าปลีกค้าส่ง เกษตรกรรม อุตสาหกรรมการเกษตร ธุรกิจ SMEs
สินเชื่อที่อยู่อาศัย สินเชื่อเพื่อการอุปโภคบริโภคแก่ ลูกค้ารายย่อย
และสินเชื่อโครงการที่เกี่ยวเนื่องกับภาครัฐ และรัฐวิสาหกิจ ได้แก่ ผู้รับเหมางานก่อสร้าง ภาครัฐ
โครงการสัมปทานของรัฐ และสาธารณูปโภคต่าง ๆ นอกจากนี้
ธนาคารยังได้ริเริ่มโครงการธนาคารชุมชน และธนาคารอิสลาม
ซึ่งตามแผนงานจะสามารถเปิดให้บริการได้ ในปี 2545

การบริหารความเสี่ยงจากการให้กู้ยืม

ธนาคารตระหนักถึงความสำคัญของการบริหารความเสี่ยงโดยทุ่มเททรัพยากรต่าง ๆ เพื่อพัฒนา
ขีดความสามารถในการบริหารความเสี่ยงของธนาคาร ในปี 2544
ได้มีการปรับปรุงโครงสร้างองค์กรโดยจัดตั้งสายงานบริหารความเสี่ยง (Risk Management
Unit) และเพื่อความชัดเจนจึงได้กำหนดบทบาท หน้าที่
ความรับผิดชอบของหน่วยงานที่ดูแลการอนุมัติสินเชื่อ การบริหารความเสี่ยง
และการกำกับตรวจสอบที่ชัดเจน

ธนาคารได้จัดตั้งคณะกรรมการนโยบายและความเสี่ยงด้านสินเชื่อ (Credit Policy & Risk
Management Committee : CPRC) ทำหน้าที่ดูแลและกำกับการกำหนดนโยบายสินเชื่อ
มาตรฐานสินเชื่อ อำนาจอนุมัติสินเชื่อ และการบริหารความเสี่ยงด้านสินเชื่อโดยรวม
คณะกรรมการประกอบด้วยผู้บริหารสายงานธุรกิจ และสายงานบริหารความเสี่ยง

ธนาคารได้พยายามพัฒนาและศึกษาแนวโน้มธุรกิจ เพื่อวางแนวทางการให้สินเชื่อ
โดยจัดกลุ่มประเภทธุรกิจเป็น 3 กลุ่ม ได้แก่ ธุรกิจที่น่าสนใจ ธุรกิจที่พึงระวัง
และธุรกิจที่ควรหลีกเลี่ยง พัฒนาและปรับปรุงรูปแบบและวิธีการวิเคราะห์ Portfolio
เพื่อดูแลการกระจุก/กระจายตัวและแนวโน้มเงินให้สินเชื่อของธนาคาร (Concentration And
Trends Analysis) ทบทวนกระบวนการมาตรฐานในการอนุมัติสินเชื่อ และการปรับปรุง
โครงสร้างหนี้ (Standard Credit Procedures)
ตลอดจนหลักเกณฑ์การวิเคราะห์ลูกค้ารายย่อย (Rules-Based Lending)
พัฒนาหลักสูตรและจัดการฝึกอบรมด้านการบริหารความเสี่ยงแก่พนักงาน
และพัฒนาระบบฐานข้อมูลให้มีความสมบูรณ์มากยิ่งขึ้น

3.  การจัดหาเงินทุน หรือให้กู้ยืมผ่านบุคคลที่เกี่ยวข้องกับผู้บริหาร หรือผู้ถือหุ้นรายใหญ่

ธนาคารได้เน้นการดำเนินธุรกิจที่ควบคู่กับการเป็นบรรษัทภิบาลที่ดี (Good Corporate
Governance) จึงไม่มีการดำเนินการในลักษณะดังกล่าว

4.  ความสามารถในการดำรงเงินกองทุน

ธนาคารมีนโยบายในการดำรงเงินกองทุนต่อสินทรัพย์เสี่ยงให้เป็นไปตามประกาศธนาคาร
แห่งประเทศไทยซึ่งกำหนดให้ธนาคารพาณิชย์ที่จดทะเบียนในประเทศไทยมีอัตราส่วนเงินกองทุนต่อสินทรัพย์เสี่ยงรวมไม่ต่ำกว่าร้อยละ
8.5 โดยมีเงื่อนไขว่าอัตราเงินกองทุนชั้นที่ 1 จะต้องไม่ต่ำกว่าร้อยละ 4.25

อัตราส่วนในการดำรงเงินกองทุนทั้งสิ้นและกองทุนชั้นที่ 1 เทียบเป็นร้อยละของสินทรัพย์
ถ่วงน้ำหนักตามความเสี่ยงทั้งสิ้น ณ วันที่ 31 ธันวาคม 2544

+----------------------------------------------------+-----------------+
| รายการ                                             | จำนวนเงิน        |
|                                                    | (ล้านบาท)        |
+----------------------------------------------------+-----------------+
| 1.  เงินกองทุนทั้งสิ้น                                   | 61,076          |
|                                                    |                 |
| 2.  เงินกองทุนชั้นที่ 1                                  | 56,673          |
|                                                    |                 |
| 3.  สินทรัพย์ถ่วงน้ำหนักตามความเสี่ยงทั้งสิ้น                  | 389,814         |
|                                                    |                 |
| 4.  เงินกองทุนทั้งสิ้น : สินทรัพย์ถ่วงน้ำหนักตามความเสี่ยงทั้งสิ้น   | 15.67%          |
|                                                    |                 |
| 5.  เงินกองทุนชั้นที่ 1 : สินทรัพย์ถ่วงน้ำหนักตามความเสี่ยงทั้งสิ้น  | 14.54%          |
+----------------------------------------------------+-----------------+

ที่มา : ธ.พ. 10